Han deltok i den tysk-østerrikske hoppuka og verdenscupen fra 1980 til 1986. Hans beste sammenlagtplassering i Hoppuka var 15.-plass i 1983/84, i verdenscupen var 24.-plass i 1982/83 hans beste plassering sammenlagt. Han vant ett verdenscuprenn, i storbakken i Harrachov 8. januar 1983. I VM i Oslo i 1982 ble han nummer 27 i normalbakken og nummer 39 i storbakken, og var på det østtyskke laget som ble nummer 4 I lagkonkurransen. I OL i Sarajevo i 1984 ble han nummer 35 i normalbakken.